ΓΡΑΠΤΗ ΕΡΩΤΗΣΗ E-3385/00

υποβολή: Piia-Noora Kauppi (PPE-DE) προς την Επιτροπή

(3 Νοεμβρίου 2000)

Θέμα: Όροι λειτουργίας στην αγορά των διακομιστών Internet στη Λαϊκή Δημοκρατία της Κίνας

Σύμφωνα με δημοσιεύματα στον Τύπο, η κυβέρνηση της Κίνας ενέκρινε στις αρχές Οκτωβρίου νέα κανονιστική ρύθμιση η οποία εφαρμόζεται στις εταιρίες Internet που λειτουργούν στην Κίνα και η οποία θέτει εμπόδια στις ξένες επενδύσεις στον τομέα αυτό. Οι νέες διατάξεις επιβάλλουν συν τοις άλλοις λογοκρισία και συγκεκριμένούς ελέγχους για την απομάκρυνση του ανατρεπτικούλικού και απειλούν με κλείσιμο κάθε εταιρία που δεν λαμβάνει την απαιτούμενη από την χώρα άδεια.

Οι πάροχοιπηρεσιών στο Διαδίκτυο οφείλουν, σύμφωνα με το επίσημο γραφείο Τύπου Xinhuan, να διατηρούν για εξήντα ημέρες όλα τα δεδομένα που αφορούν τους πελάτες τους και τις διαβιβαζόμενες πληροφορίες. Τα δεδομένα αυτά θα κοινοποιούνται, εφ' όσον απαιτηθεί, στις αρχές της Κίνας.

Οι εταιρίες του κλάδου διαθέτουν εξήντα ημέρες για να παράσχουν στο Υπουργείο Πληροφόρησης της Κίνας λεπτομερείς πληροφορίες σε ό,τι αφορά τη δραστηριότητά τους για να λάβουν τη σχετική άδεια λειτουργίας. Οι εταιρίες που δεν θα συμμορφωθούν με τις διατάξεις αυτές θαποβληθούν σε πρόστιμα ή θαποχρεωθούν σε οριστική παύση της δράσης τους.

1. Πώς προτίθεται να δράσει η Επιτροπή για να προασπίσει τα δικαιώματα του ανθρώπου στην Κίνα και ιδίως την ελευθερία της πληροφόρησης;

2. Η κυβέρνηση της Κίνας απειλεί να κλείσει όλους τους διακομιστές Internet που δεν θα λάβουν την ανωτέρω άδεια. Δεν θεωρεί η Επιτροπή ότι μία τέτοια ρύθμιση θέτει σε κίνδυνο την πιθανή εγκατάσταση στην Κίνα εταιριών από τα κράτη μέλη της Κοινότητας;

3. Πώς σκέπτεται η Επιτροπή να συμπεριλάβει αυτή τη νέα ρύθμιση στις διαπραγματεύσεις με την Κίνα στο πλαίσιο της ΚΟΑ;

Απάντηση του κ. Patten εξ ονόματος της Επιτροπής

(8 Δεκεμβρίου 2000)

Η Επιτροπή έχει γνώση της πρόσφατης εισαγωγής στην Κίνα νέων ρυθμίσεων που διέπουν τη λειτουργία των εταιρειών του Internet εντός της Κίνας και συμμερίζεται ορισμένες από τις ανησυχίες που εξέφρασε το Αξιότιμο Μέλος του Κοινοβουλίου.

Η Επιτροπή θα παρακολουθήσει την εφαρμογή των νέων ρυθμίσεων. Οποιαδήποτε παραβίαση των ανθρώπινων δικαιωμάτων γίνει αντιληπτή ιδιαίτερα όσον αφορά τη διάδοση των ειδήσεων θα μπορέσει να συζητηθεί, εφόσον είναι σκόπιμο, στο πλαίσιο του διαλόγου ΕΕ-Κίνας για τα ανθρώπινα δικαιώματα.

Οι κανόνες φαίνεται ότι καθιστούν σε μεγάλο βαθμόπεύθυνους ορισμένους παροχείςπηρεσιών Internet στο να παρακολουθούν τη συμπεριφορά των πελατών τους ή τη νομιμότητα του περιεχομένου των προγραμμάτων τους. Απομένει να δούμε τί κόστος συνεπάγεται αυτή η παρακολούθηση. Η Επιτροπή θα ελέγξει οπωσδήποτε αν οι νέες ρυθμίσεις εφαρμόζονται αντικειμενικά και με διαφάνεια, ώστε να μην εισάγουν διακρίσεις έναντι των επιχειρηματιών της Κοινότητας.

Οι διαπραγματεύσεις του Παγκόσμιου Οργανισμού Εμπορίου (ΠΟΕ) οδήγησαν την Κίνα στη δέσμευση να ανοίξει σταδιακά την αγορά της για όλες τις τηλεπικοινωνιακέςπηρεσίες. Όσον αφορά την πρόσβαση στο Internet ή στις φιλοξενούσεςπηρεσίες για παράδειγμα, η προμήθειά τους από μεικτές επιχειρήσεις τις οποίες εν μέρει κατέχουν ξένοι επιχειρηματίες θα είναι δυνατή αμέσως μετά την προσχώρηση στον ΠΟΕ σε διάφορους τομείς, με περιορισμένη ξένη συμμετοχή στις μεικτές επιχειρήσεις. Δύο έτη έπειτα από την προσχώρηση της Κίνας στον ΠΟΕ, δεν θαπάρχουν πλέον όρια όσον αφορά τους τομείς και η ξένη συμμετοχή θα επιτραπεί έως το 50 %.

Η Επιτροπή θα προσπαθήσει, μαζί με άλλους εταίρους, ώστε η Κίνα να τηρήσει τις δεσμεύσεις που έχει αναλάβει με τον ΠΟΕ σε όλους τους τομείς.